Diari Oficial de la Generalitat Valenciana


Sumari del DOGV 4762, del 27-05-2004 (2004/4921)

Informació pública l'extracte de les bases per a la provisió en propietat de sis places d'agent, vacants al cos de la Policia Local de l'Ajuntament de Requena.
---------------------------------------------------------------------------------------------------------------------------------------------------------------

### Dades del document

Número de DOGV
:   4762

Data del DOGV
:   27-05-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/4921


Data del document
:   29-04-2004

Organisme emissor
:   Ajuntament de Requena

Tipus de document
:   Convocatòria

Descriptors 

:   * Requena
    * concurs administratiu
    * policia
    * administració local

Informació pública l'extracte de les bases per a la provisió en propietat de sis places d'agent, vacants al cos de la Policia Local de l'Ajuntament de Requena. [2004/Q4921]
  
Mitjançant el Decret de l'Alcaldia, de data 29 d'abril de 2004, s'ha acordat aprovar les bases per a la provisió en propietat de sis places d'agent, escala bàsica, vacants al cos de Policia Local de l'Ajuntament de Requena.
  
L'extracte de les bases és el següent:
  
Objecte: és objecte de la present convocatòria la provisió en propietat de sis places d'agent, del cos de policia local, vacants a la plantilla d'este ajuntament, a les quals s'agregaran les vacants que s'hagueren produït fins a la finalització del procés selectiu. Quatre d'elles es cobriran pel torn lliure, mitjançant el sistema d'oposició i dos per mobilitat, mitjançant concurs.
  
L'accés a la categoria d'agent es realitzarà per torn lliure i torn de mobilitat, d'acord amb les reserves contingudes a l'annex IV del Decret 88/2001 per a estos sistemes de provisió. Les places convocades i no cobertes per mobilitat s'oferiran al torn lliure.
  
El personal que accedisca pel procediment de mobilitat realitzarà les funcions pròpies del seu treball com a motorista.
  
Condició dels aspirants: per a ser admesos a la realització de les proves selectives, els aspirants hauran de complir els requisits següents en la data en què finalitze el termini de presentació d'instàncies:
  
Requisits torn lliure: l'accés a les categories d'agent de policia local es realitzarà per oposició, i els aspirants hauran de complir els requisits següents, referits al dia en què finalitze el termini d'admissió de sol·licituds:
  
Les instàncies en què se sol·licita prendre part en l'oposició, segons el torn pel qual es desitge accedir, s'adreçaran a l'alcalde president de l'ajuntament, i es presentaran al Registre General o en la forma establida en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú. El termini de presentació és de 20 dies hàbils, des del sendemà de la publicació l'extracte d'esta convocatòria en el Boletín Oficial del Estado. En les instàncies els aspirants hauran de manifestar que complixen tots i cada un dels requisits exigits en la base 2, i que es comprometen a prestar jurament o promesa en la forma legalment establida.
  
A les instàncies s'acompanyarà:
  
a) Justificant d'haver ingressat a la caixa municipal els drets d'examen, que es fixen en nou euros. El pagament d'estos drets es farà al compte d'este ajuntament del Banco de Valencia 0093 0347 49, número 7218850669, o per gir postal o telegràfic, adreçat a la Tresoreria Municipal, on s'indicarà clarament la plaça objecte de la convocatòria, així com la persona que realitza l'ingrés.
  
Els drets d'examen esmentats només es retornaran als qui no siguen admesos al procediment selectiu, per falta d'algun dels requisits exigits per a prendre-hi part.
  
b) Caldrà adjuntar-hi, igualment, la documentació acreditativa dels mèrits al·legats per l'aspirant. Esta documentació s'haurà d'acompanyar a la instància de sol·licitud d'admissió a l'oposició en sobre tancat que podrà ser lacrat. No es tindrà en compte cap mèrit que no s'acredite en el moment de presentació de les instàncies.
  
La documentació es retornarà als aspirants que no siguen seleccionats, una vegada ferma la resolució del procés de selecció.
  
La resta de les bases consta al Negociat Central de l'ajuntament per a ser consultades, i, si escau, obtindre'n una fotocòpia.
  
Cosa que es publica perquè se'n prenga coneixement general, d'acord amb el que establix la normativa que li és aplicable.